| Medaljeoversikt |
| --- |
| Konkurrerte for Spanias flagg Spania |
| Friidrett |
| Friidrett U18-VM i friidrett |
| Sølv | 2017 Nairobi |  200 m |

**Jaël Sakura Bestué Ferreras** (født 24. september 2000 i Barcelona) er en spansk friidrettsutøver som konkurrerer i sprintløp. Hun ble spansk mester på 200 meter innendørs og utendørs i 2018.

Idrettskarriere
---------------

### 2015

Bestué ble spansk U16-mester på 60 meter innendørs i 2015. Hun var med å vinne 4 x 100 meter under det spanske mesterskapet i friidrett i august.

### 2016

Hun vant 200 meter under det spanske 200 U18-mesterskapet innendørs i 2016. Utendørs vant hun også 200 meter under det spanske U18-mesterskapet. I juli deltok hun i Ungdoms-EM i friidrett 2016, og kom der på fjerdeplass på 200 meter med ny personlig rekord på 24,13. I det spanske mesterskapet i friidrett fikk hun gull på 4 x 100 meter stafett.

### 2017

I det spanske mesterskapet i friidrett innendørs 2017 kom hun på andreplass, to hundredeler bak Paula Sevilla. Hun vant 60 meter under det spanske U18-mesterskapet innendørs.

Utendørs vant hun 200 meter i det spanske U18-mesterskapet, og hun ble tatt ut til å delta i U18-VM i friidrett 2017, der hun fikk sølv på 200 meter bak Talea Prepens fra Tyskland, med ny personlig rekord på 23,61. I U20-EM i friidrett 2017 kom Italia på sjuendeplass på 4 x 100 meter med Bestué på laget.

### 2018

Bestué ble spansk mester på 200 meter innendørs i februar 2018. Hun deltok i International U20 Indoor Match i Minsk, og ble der målt til 7,1 sekunder med manuell tidtakning i forsøksheatet, og løp på 7,48 sekunder i finalen på 60 meter, som holdt til seier. Hun vant også 60 meter i det spanske U20-mesterskapet innendørs.

Hun deltok i U20-VM i friidrett 2018, som ble arrangert i Tammerfors i Finland. Hun nådde der semifinalen på 200 meter, men ble der slått ut i semifinalen med ellevte beste tid. Hun vant 200 meter under det spanske mesterskapet i friidrett, og fikk bronse på 4 x 100 meter stafett.

Hun representerte Spania under EM i friidrett 2018. Der fikk hun 19. beste tid i forsøksheatene, og gikk ikke videre til semifinalene.

### 2021

Hun representerte Spania under Sommer-OL 2020 i Tokyo, der hun ble slått ut i forsøksheatene på 200 meter.

Referanser
----------

1. ↑   World Athletics Database, World Athletics utøver-ID 300497, oppført som Jael Bestue[Hentet fra Wikidata]
2. ↑  European Athletics - *Biographical entry list - Women*, besøkt 9. august 2018.
3. 1 2 3 4 5 6  IAAF - *Jaël-Sekura Bestue - Results*, besøkt 9. august 2018.
4. ↑  RFEA - *XXXII Campeonato de España Absoluto en Pista Cubierta* Arkivert 10. august 2018 hos Wayback Machine. besøkt 10. august 2018.
5. ↑  [#-schline-result European Athletics - *200m Women*][*død lenke*], besøkt 10. august 2018.
6. ↑  «Athletics – Women's 200m - Round 1 - Results» (PDF) **(engelsk)**. olympics.com. 2. august 2021. Arkivert fra originalen (PDF) 5. august 2021. Besøkt 31. august 2021.

Eksterne lenker
---------------

* (en) Jaël Bestué – Olympics.com Rediger på Wikidata

* (en) Jaël Bestué – Olympedia Rediger på Wikidata

* (en) Jaël Bestué – World Athletics Rediger på Wikidata

* (en) Jaël Bestué – TheSports.org Rediger på Wikidata
* (en) Profil hos European Athletics
* (es) Profil hos RFEA[*død lenke*]